Familja vinir og kenningar vóru komin saman at hátíðarhalda dagin og vóru yvir 200 fólk og heilsaðu uppá Poul. M. a. vóru Axel Johannesen løgmaður, Lene Moyell Johansen, ríkisumboðsmaðurin ið eisini hevði eina heilsan frá Margrethu drotning, Hendrik Old landsstýrismaðir, Siri Stenberg landsstýriskvinna, Edvard Heen almannastjóri og Eydis Kjærbo, virkandi borgarstjóri í Vágs Kommunu. Tað var Vágs Kommuna, ið bjóðaði til smyrjubreyð og kakur og byrjaði løtan við at Eydis Kjærb bjóðaði vælkomin og segði nøkur orð. Løgmaður bar eisini fram eina heilsu til Poul. Fleiri onnur bóru eisin fram eina heilsu Mandskórið” Orðið á Borðið” var við at seta dám á løtuna við teirra vakra sangi. Eisini bleiv sungin ein sangur, sum NePtun–Niels Petur Nolsøe-hevði yrkt til Poul. Poul er sera takksamur og glaður fyri dagin og fyri tey mongu, ið komu at heilsa uppá hann. Bú- og Heimatænastan í Suðuroy hevur útarbeitt og sett í verk eitt virðisgrundarlag fyri stovnin við heitinum Arbeiði byrjaði í januar 2017, tá øll starvsfólkini hjá BHS blivu kunnað um ætlanina og biðin um at geva teirra íkast til eitt virðisgrundarlag. Frá hvørjum arbeiðsstaði blivu so vald nøkur starvsfólk í ein arbeiðsbólk, sum arbeiddi víðari við uppskotunum, ið komu inn frá starvsfólkunum. Arbeitt bleiv so við at seta orð á kjarnuvirðini fyri: Starvsfólkini Borgararnar Stovnin Síðan bleiv tilfarið frá arbeiðsbólkinum samanskrivað. Á einum felags fundi 8. november 2017, ið bleiv hildin fyri starvfólkunum og stýrislimunum hjá BHS saman við bý-bygdaráslimunum í Suðuroy, bleiv endaliga virðisgrundarlagið hjá Bú- og Heimatænastuni lagt fram og síðan sett í verk. Endamálið við virðisgrundarlagnum er, at Bú- og Heimatænastan í Suðuroy veitir bestu tænastu fyri búfólkini, borgaran og starvsfólkini og skipar so fyri, at øll, ið hava tilknýti til BHS, fáa eina so professionella, fyrikomandi og javnsetta tænastu sum gjørligt. Virðisgrundarlagið er soljóðandi: Í TRYGGUM HONDUM Við nærlagni og nærveru tryggja vit borgaranum fyribyrgjan, umsorgan og røkt út frá tørvinum hjá tí einstaka Ónsdagin 27. september 2017 var fráfaringarløta á Sambýlinum í Vági fyri Sólrun Lisberg í Sumba, Elin Hjelm í Vági og Ninnu Christiansen í Vági, ið hava starvast sum heilsuhjálparar í eldratænastuni í Suðuroy, og gevast tær nú vegna aldur eftir góða og trúgva tænastu. Sólrun hevur starvast í 41 ár, Elin í 32 ár og Ninna í 23 ár og byrjaðu tær fyrst sum heimahjálparae í útiøkinum, men hava tær tey síðstu árini arbeitt á Sambýlinum í Vági. Ì hesum sambandi blivu talur hildnar, blómur og gávur handaðar. Mynd 1: Frá vinstru: Elin Hjelm, Ninna Christiansen og Sólrun Lisberg.